cyanic-selkie/wikianc huggingface dataset:
אח"י יפו (ק-42)
אדם בים - אבדן ימאי
תחקיר האירוע, שבוצע מיד עם חזרת האנייה לחיפה, מייחס את המקרה לגל פרא פתאומי ובודד, שהגיע מכיוון החרטום, בעוד שהגלים עד אז וגם לאחר מכן, הגיעו כולם מכיוון הירכתים. הימאי שנעדר היה בוגר מחזור י"א של בית הספר לקציני ים עכו ומניצולי צוות אח"י אילת. הוא נלקח על ידי הים בדיוק ביום השנה לטיבוע המשחתת אילת.
נזק מסערה
אף כי המשחתת הפליגה רבות בים התיכון ולפני זה בים הצפוני, את הנזק הרב ביותר ספגה אח"י יפו בסערה מרוח דרום מערבית בעודה בתוך נמל חיפה. המשחתת הייתה קשורה בצידו המערבי של הרציף הצבאי במזרח הנמל. במהלך השבת התפתחה סערה רצינית בתוך הנמל שגרמה לחבטות קשות אל הרציף. מגיני הרציף לא עמדו במשימה, מספר צלעות בדופן שמאל נשברו והיה צורך לרתך אותן מחדש.
מנהלות
אח"י יפו היוותה חלק משייטת המשחתות בשמה הרשמי שייטת 1. מקום עגינתה הקבוע היה בנמל חיפה בבסיס חיל הים, בניצב לשובר הגלים, כאשר הירכתיים קרובות לשובר הגלים. חלק מהזמן היו המשחתות קשורות משני צידי הרציף המזרחי בקרבת מספנת חיל הים שנקרא באותם ימים "הרציף הצבאי".
עם הזמן
מחוץ לתחרות
מחוץ לתחרות הוא אלבום אקוסטי אשר נכלל כדיסק בונוס במהדורה המיוחדת של עם הזמן. באלבום משולבים גרסאות אקוסטיות לשירים קודמים של גפן ורצועות אינסטרומנטליות. כמו כן, בדיסק נכלל הסינגל מחוץ לתחרות אשר לא יצא לפני כן והוא אקסקלוסיבי לאלבום זה.
היירם מקסים
קורות חיים
מקסים נולד בסנגרוויל, מיין, וקיבל חינוך בסיסי בלבד תוך כדי עבודה בחוותו של אביו. כשהיה בן 14 החל לעבוד אצל בונה כרכרות, ב-1864 החל לעבוד בחברת הנדסה של דודו ושם המציא את הפטנט הראשון שלו ב-1866. ב-1868 החל לעבוד בחברה לברזל וספנות שם המציא מספר רב של המצאות, ב-1878 החל את עבודתו בחברת התאורה החשמלית הראשונה בארצות הברית. ב-1880 היגר לאנגליה וקיבל אזרחות בריטית.
עובד סוציאלי להגנה על אנשים עם מוגבלות שכלית
תפקיד
העובד הסוציאלי עצמו מחויב בסודיות, ונאסר עליו בחוק לדווח על המידע שהתגלה לו במסגרת תפקידו. אף על פי כן חלה עליו חובת דיווח במקרים של עבירות מין, התעללות, או גרימת חבלה חמורה. חובת הדיווח גוברת על חובת החיסון המקצועי של העובד הסוציאלי. עובד סוציאלי המקבל דיווח בנושא חייב להעבירו למשטרה, בצירוף המלצותיו הטיפוליות. באפשרות העובד הסוציאלי להמליץ למשטרה להימנע מלפעול. קיימת לעובד הסוציאלי אפשרות לפנות ל"ועדת פטור" ולבקש שתפטור אותו מחובת הדיווח למשטרה.
שושנק הראשון
שושנק הראשון שמר על טאניס כעיר בירתו, ולא הכין כל תוכניות לבניית עיר בירה חדשה.
מסעו הצבאי של שושנק הראשון
בתיאור המקראי, כתוב כי שישק מלך בימי המלך שלמה. מתואר כיצד שני המלכים גילו עניין בפיתוח המסחר עם גְבָל שבפיניקיה, ולכן נעשו במהרה מתחרים על ההשפעה בפיניקיה בכלל ובגבל בפרט. הואיל ולא היה מסוגל לנקוט בפעולה צבאית ישירה בראשית ימי מלכותו, העדיף שישק פעילות מדינית והעניק מקלט למתנגדו של שלמה, ירבעם בן נבט שברח למצרים, תוך סיכום ביניהם שבזמן המתאים יצאו להילחם על יהודה, ירבעם מהצפון כמנהיג בית יוסף ופרעה מדרום. לאחר מות שלמה חזר ירבעם ליהודה, מרד ברחבעם והקים את ממלכת ישראל, ולאחר שהבין שרחבעם אינו חפץ להילחם בו התחמק משישק והפר את הסיכום. כשהבין זאת שישק סבר שהתנאים בשלו לפעולה צבאית. הוא פלש ליהודה וישראל והחריב ערים רבות (925 לפנה"ס לערך).
מבחינה היסטורית, מסע שושנק מתנהל בתקופה בה קיימת ממלכת ישראל הצפונית, לצד ממלכות צפוניות נוספות, בעוד שישנה מחלוקת לגבי המתרחש באזור ההר - האם התקיימה ממלכה מאוחדת או שמא התיישבות מקומית דלילה באזור ירושלים שלא מתנהלת תחת שלטון מרכזי לצד ישראל.
התערוכה העולמית של ברצלונה (1929)
התערוכה העולמית של ברצלונה (בקטלנית: Exposición Internacional de Barcelona) הייתה התערוכה העולמית השנייה שהתקיימה בברצלונה (הראשונה התקיימה ב-1888). התערוכה התקיימה על פני שטח של 1,180 דונם בין פלאסה ד'אספניה להר מונז'ואיק. נושאי התערוכה היו תעשייה, אמנות וספורט. התערוכה נפתחה בטקס חגיגי בהשתתפות 200,000 צופים במעמד פטרון התערוכה אלפונסו השלושה עשר, מלך ספרד וראש ממשלתה, מיגל פרימו דה ריברה.
פטגופטריקס
מאובני עוף זה התגלו בתצורות באחה דה לה קפרה שבצפון ארגנטינה. הממצאים כללו עצמות בודדות שהתגלו בידי אוסקר דה פרריז אשר העביר את הממצאים לחוקר הארגנטינאי המפורסם ג'וס בונפרטה שהעניק לו את שמו ב-1992. בסוג נמצא מין אחד - Patagopteryx deferrariisi.
מאיר חת
ביוגרפיה
מאז 1977 כיהן במשך כ-30 שנה כדירקטור של חברת "טבע", ובשנים 1995–2002 כיהן כיו"ר הדירקטוריון (משפחת אשתו היו ממייסדי החברה). בתחילת 1987 מונה ליושב-ראש בנק לאומי, משרה ממנה נאלץ להתפטר, בדצמבר 1988, בעקבות פרשת "החוזים האישיים", שכר מופרז שקיבל הוא והנהלת הבנק בניגוד לעמדת בעלי המניות.
קוסקוס נמרי שחור
קוסקוס נמרי שחור או קוסקוס שחור-נקודות (שם מדעי: Spilocuscus rufoniger), הוא כיסאי צבעוני ונדיר דמוי קוף גדול בסוג קוסקוס נמרי שאנדמי ליערות הטרופיים בצפון גינאה החדשה. הוא תואר מדעית בשנת 1937 על ידי חוקר הטבע רודולף צימרה (Rudolf Zimara) ונחשב בעבר כתת-מין של קוסקוס נמרי מצוי. משמעות שמו המדעי היא "קוסקוס כתמים אדום-שחור". מין זה פעיל בשעות הלילה, וחי ביערות גשם טרופיים. הוא מאוים על ידי ציד ואובדן בית גידול ונעלם מאזורים רבים בתפוצה שלו. הקוסקוס השחור הוא המין הגדול ביותר בסוגו, והשני בגודלו במשפחת הקוסקוסיים ובתת-סדרת דמויי-קוסקוס לאחר קוסקוס דובי סולאווסי.
בנדיקוט קצר-חוטם
תפוצה וביולוגיה
מיני הבנדיקוט קצר-החוטם מאוימים בעיקר מצד אובדן בית גידול למטרת חקלאות ומרעה, והתפשטות טורפים לא-ילידים שהובאו ליבשת על ידי האדם כמו שועל אדום וחתול הבית.
עובד סוציאלי לפי חוק
לאחר איסוף המידע, ולאחר שפקיד הסעד ששוכנע כי האדם חסר הישע נמצא בסיכון לעיתים נדרש פקיד הסעד להתערב. במסגרת תפקידו הוא נדרש לפעול בעזרת הידע המקצועי שרכש, ניסיונו המקצועי אותו רכש במהלך הזמן, רגישותו האישית, גמישות מחשבתית, וכן בעזרת הסמכויות שמקנה לו החוק. כל זאת במטרה למצוא דרכים להפחתת הסיכון כלפי האדם המוגדר כחסר ישע ולשיפור מצבו.
פקיד הסעד לעולם אינו פועל על דעת עצמו, ובמסגרת נוהלי התפקיד עליו להתייעץ עם ממונים ולקבל אישורם, ולקיים דיונים בוועדות (לפי התחום הספציפי) הבוחנות ושוקלות את צעדיו. במידה שנסיונותיו של פקיד הסעד להשפיע במהלך טיפולי אינם צולחים, בסמכותו להפעיל חוקים שונים, לפי המקרה, שנועדו להגן על חסר הישע. לצורך כך יש ביכולתו לפנות לבית המשפט בבקשה לחייב את האחראים על חסר הישע בטיפול.
במסגרת חוקים שונים הנוגעים לאוכלוסיות חסרות ישע ולמטפלים בהם, בית המשפט אינו פוסק או פועל לפני קבלת תסקיר מפקיד הסעד.
יונג יידיש (עמותה)
תפוצת העמותה
נכון להיום, ספריות העמותה ממוקמות בשני מקומות עיקריים: הראשון בירושלים, והשני והגדול יותר בתל אביב. לעמותה כמה עשרות אלפי מבקרים בשנה במסגרות סיורים מודרכים, אירועים הופעות ותערוכות. על העמותה נכתבו במשך השנים מעל 250 כתבות עיתונות המסקרות את סיפורה יוצא הדופן.
אחוזם
אחוזם (אֲחֻזָּם) הוא מושב הנמצא מדרום לקריית גת, על כביש 40 המחבר בין אזור הדרום והמרכז ובסמיכות לכביש 6. תחנת הרכבת של קרית גת נמצאת מרחק של כעשר דקות נסיעה.
היסטוריה
כיום, אין במושב גן ילדים או בית ספר יסודי. הילדים במושב לומדים בבית ספר אזורי ממלכתי או ממלכתי דתי לפי בחירת ההורים.
אליס, נסיכת באטנברג
ילדות ונעורים
הנסיכה ויקטוריה אליס אליזבת ג'וליה מרי פון באטנברג, נולדה ב-25 בפברואר 1885 בטירת וינדזור שבאנגליה בנוכחות אם סבתה המלכה ויקטוריה. היא הייתה בתם הבכורה של לודוויג פון באטנברג ואשתו ויקטוריה, נסיכת הסן, שהייתה בתה הבכורה של אליס, נסיכת הממלכה המאוחדת, בתה השנייה של המלכה ויקטוריה. כאשר הוטבלה לנצרות היו לה שישה סנדקים, סבה מצד אמה: לודוויג הרביעי, הדוכס הגדול של הסן, סבה וסבתה מצד אביה: אלכסנדר, נסיך הסן ויוליה, נסיכת באטנברג, שתי דודותיה: אליזבת, נסיכת הסן, מריה, נסיכת באטנברג ואם סבתה המלכה ויקטוריה.
רופאי המשפחה הסיקו כי לקות השמיעה הקשה של אליס, שכמעט וגבלה בחירשות מוחלטת, נגרמה עקב צרוּת חצוצרת השמע באוזניה. כאשר התבגרה, חל שיפור ביכולת השמיעה של אליס, אך מינורי בלבד, וכל חייה לא יכלה לשמוע צלילים של שעון קוקייה או צעדי חיילים הצועדים במצעד בחצר הארמונות והטירות בהן גרה. על אף לקות השמיעה, למדה אליס בסיס לספרות אנגלית, היסטוריה של המוזיקה וניתנו לה שיעורים בפסנתר.
נישואים
הזוג, שהיה מקורב לבתי המלוכה של בריטניה, פרוסיה, רוסיה, דנמרק, יוון ודוכסות הסן, נישא ב-7 באוקטובר 1903 בדרמשטט שבגרמניה, במעונותיו המלכותיים של דודה של אליס, ארנסט לודוויג, הדוכס הגדול של הסן. טקס הנישואים היה אחד הכינוסים הגדולים והאחרונים של צאצאיהם המלכותיים של המלכה ויקטוריה וכריסטיאן התשיעי, מלך דנמרק לפני מלחמת העולם הראשונה. בין הנוכחים בטקס היו המלך גאורגיוס ורעייתו אולגה קונסטנטינובנה, מלכת היוונים, ניקולאי השני, קיסר רוסיה ורעייתו אלכסנדרה, קיסרית רוסיה ועוד. נערכו שלושה טקסי נישואים: האחד אזרחי, השני בנוסח הכנסייה הפרוטסטנטית שאליה השתייכה אליס, והשלישי בנוסח הכנסייה היוונית-אורתודוקסית, אליה השתייך אנדראס. מאוחר יותר בחייה אליס המירה את אמונתה והצטרפה לכנסייה האורתודוקסית.
בתחילת 1904, לאחר מספר חודשים בהם התגוררו בהסן, עברו אליס ואנדראס לאתונה. הזוג עבר להתגורר בארמון המלוכה היווני הישן (Παλαιά Ανάκτορα) בעיר. לאחר נישואיהם המשיך אנדראס את הקריירה שלו בצבא היווני בעוד שאליס התמקדה בפעילויות צדקה. עם חזרתם ליוון גילה הזוג שהמצב הפוליטי במדינה הידרדר, בעיקר בשל סירובה של הממשלה באתונה להיענות לבקשת הפרלמנט של כרתים, שהיה אז תחת שלטון עות'מאני, להתאחד עם יוון. בשל המצב הפוליטי נאלץ אנדראס להתפטר מהצבא. אנדראס סירב להופיע בטקסי מלוכה אזרחיים, הסתגר ונמנע מנוכחות בציבור. אליס התנדבה לתמוך בעבודות סוציאליות ובבית ספר מיוחד למלאכת רקמה. היא פעלה להתקרב לתושבים הפשוטים בעם היווני ולתמוך בצעירים מרקע קשה יום.
לאחר עלייתו של אלפתריוס וניזלוס לראשות ממשלת יוון, פעל זה מול המלך גאורגיוס להביא לכך שבני משפחת המלוכה ישהו יותר באתונה ויצדדו בעמדת דעת הקהל הכללית כמו גם לשם הממלכתיות בהיותם סמל לאומי. המלך גאורגיוס נענה לבקשה, דבר שהתבטא במעורבות גבוהה יותר של משפחת המלוכה היוונית באירועים ציבוריים, מהלך שבין לבין גם תרם לצמצום חלקי של הריחוק בין העם היווני למשפחת המלוכה. אף על פי כן, סירבו אנדראס ושאר אחיו להופיע בטקסים ציבוריים במדים אזרחיים. כך קרה שב-1911, רק המלך וסופיה, נסיכת יוון ופרוסיה (והמלכה העתידית) היו נוכחים מטעם בית המלוכה בחגיגות 90 שנה לפרוץ מלחמת העצמאות היוונית.
מלחמות הבלקן ומלחמת העולם הראשונה
כעבור מספר חודשים פרצה מלחמת הבלקן השנייה. אליס שבה לפעילותה כאחות בבתי חולים צבאיים באתונה ובסלוניקי. בסיום מלחמת הבלקן השנייה יצאו אליס, אנדראס וילדיהם למסע בבריטניה. על תרומתה בהקמת בתי חולים צבאיים בחזית קיבלה מהמלך הבריטי ג'ורג' החמישי את "אות הצלב האדום המלכותי".
כיבוש יוון והצלת יהודים בשואה
בינואר 1944 חזרה אליס לגרמניה הנאצית כדי לטפל בבתה סופיה, שזה עתה התאלמנה ושעמדה אז ללדת בת. בדאגה רבה לגבי בתה הצעירה (שגיסתה וגיסה נעצרו זה עתה בהוראת היטלר), נשארה הנסיכה היוונית בפרידריכסהאפן עד אפריל 1944, אז שבה לאתונה. עוד ב-1944, כששוחררה יוון מידי הגרמנים, ביקר את אליס ראש הממשלה לעתיד של בריטניה, הרולד מקמילן, שדיווח כי היא חיה בתנאים צנועים ואף מוזנחים. לאחר מכן, התעקש עם הנסיכה לברר אם היא צריכה משהו ובסופו של דבר הוא זיהה ש"יש לה מספיק לחם" אבל אין לה שום אוכל מלבד כך, "לא סוכר, תה, קפה, אורז או קופסאות שימורים". כאשר שלח מקמילן אוכל לנסיכה, פרצו אנשי סגל המעון בבכי, כי בני הבית גוועו ברעב ולא אכלו בשר במשך חודשים רבים.
שנותיה המאוחרות
באפריל 1947 שבה אליס לארץ מולדתה, בריטניה, כדי להשתתף בחתונתו של בנה היחיד, שנקרא כעת פיליפ מאונטבאטן, לנסיכה אליזבת, בתו של מלך בריטניה ג'ורג' השישי. את הזוג הפגיש הפילדמרשל לואי מאונטבאטן. אליס העניקה במתנה את התכשיטים המעטים שנשארו לה כדי שיוכנסו לתוך טבעת האירוסין של אליזבת. בנותיה של אליס, אחיותיו של פיליפ, לא הוזמנו לחתונה בשל הרגשות האנטי-גרמניים העמוקים ששררו בבריטניה לאחר המלחמה. בנישואיו לאליזבת, פיליפ ויתר על כל זכויותיו לכתר היווני. מאז השיקום קיבלה אליס פנסיה קטנה מהצבא היווני, כאלמנתו של גנרל. היא גם המשיכה לקבל קצבה מגיסתה אדווינה אשלי וגם אחותה לואיז מאונטבאטן העבירה לה כספים. עם זאת, הנסיכה עברה קשיים כלכליים בגלל נטייתה לתת את כל מה שבבעלותה לכנסייה או לנזקקים. בעקבות כך, בנה פיליפ קנה עבורה דירה סדירה באתונה.
חיל ההנדסה של צבא ארצות הברית
היסטוריה
במלחמת העולם השנייה היה אמון החיל על בניית מתקני הצבא וכוחות האוויר בארצות הברית ומחוצה לה. בין השאר היה אחראי על בניית מתקני פרויקט מנהטן והפנטגון. במהלך המלחמה הקרה עסק החיל בבניית תשתיות צבאיות במדינות בעלות הברית של ארצות הברית כגון ערב הסעודית, טורקיה וישראל. בנוסף בנה מתקנים לנאס"א ולרשות הדואר. לאחר מלחמת המפרץ סייע בשיקום כווית מנזקי הפלישה העיראקית. במבצע חירות מתמשכת היה אמון על בניית תשתיות צבאיות ואזרחיות באפגניסטן ועיראק.
אברהם מיכאל הלפרין
ביוגרפיה
הרב הלפרין נחשב למומחה בדיני מקוואות ועירובין, והוא ייעץ בבניית מקוואות בבתי חב"ד בעולם.
טנשין שודן קאטורי שינטו ריו
טנשין שודן קאטורי שינטו ריו ( 天真正伝香取神道流 ) היא אמנות לחימה יפנית עתיקה (קוריו). השיטה נוסדה בידי אייזאסה איאנאנו, שחי ליד מקדש קטורי (הממוקם בעיר סווארה במחוז צ' יבה, יפן). לטענת בית הספר, שנת היווסדו היא 1477, אבל כמה חוקרים טוענים ששנת 1480 מדויקת יותר מבחינה היסטורית.
התגבשות
כאשר צ'ואי-סאי חזר הביתה, הוא הציע תפילות לאלים של שני מקדשים - קטורי וקשימה, השני הממוקם במחוז איבארקה, ומושך עד היום מתאמני קנדו מרחבי העולם. צ'ואי-סאי התמחה במוסו ג'יקידן ריו יאוואראגי והיה ראש בית הספר השביעי בהיסטוריה.
סוגווארה בודו
סוגווארה מעניק דרגות מוקורו ומנקיו. דוברי אנגלית קוראים למנקיו 'הסמכת קיושי' או 'מנקיו קיושי'
לואיזה שרלוטה, נסיכת דנמרק
ביוגרפיה
לואיזה שרלוטה נולדה ב-30 באוקטובר 1789 בארמון כריסטיאנסבורג, קופנהגן, לפרדריק, נסיך הכתר של דנמרק ונורווגיה, בנם של פרדריק החמישי, מלך דנמרק ואשתו השנייה, יוליאנה מריה מבראונשווייג-וולפנביטל, ולסופיה פרדריקה, דוכסית מקלנבורג-שוורין, בתם של לודוויג, דוכס מקלנבורג-שוורין ושרלוטה סופיה, נסיכת סקסוניה-קובורג-זאלפלד.
רסלמניה 9
האירוע
קרב נוסף על אליפות הזוגות בין האלופים, טד דיביאסי וארווין אר שייסטר, לבין האלק הוגאן וברוטוס ביפקייק. דיביאסי וארווין ניצחו בקרב עקב פסילה ולכן הם שמרו על התארים. קרב נוסף התקיים בין מר פרפקט ללקס לוגר. לוגר ניצח בקרב אף על פי שרגליו של פרפקט נגעו בחבלים במהלך הריתוק. קרב נוסף התקיים בין אנדרטייקר לגונזלס הענק. גונזלס נפסל, מה שהביא לניצחון של אנדרטייקר אשר איבד את הכרתו.
חיים שמואל שמרלינג
חיים שמואל שמרלינג (תקפ"ו, 1826 - כ' באדר א' תרנ"ד, פברואר 1894) היה ממייסדי הקהילה האשכנזית ביפו, ואחר כך ממייסדי ועד הקהילה היהודית המשותף של יפו "שבה חברו אשכנזים וספרדים גם יחד", במאה ה-19.
ילדותו וראשית דרכו
ישנן דעות שונות באשר למועד הגעתו של שמרלינג ליפו. דעה אחת טוענת שהוא התיישב ביפו בשנת 1866, עם הקמת העסק לעמילות מכס. אך על פי יצחק שמר, נינו וחוקר תולדות המשפחה, הוא התיישב ביפו בין שנת 1859 לשנת 1862 ועסק בה בחלפנות ומסחר.
חצר שמרלינג
המבנה כלל חצר פנימית, וסביבה ביתנים בצורת האות ח'. במרכז החצר עמדה באר ממנה שאבו מים לכל צורכי החיים. הביתנים כללו דירות מגורים בנות שני חדרים אשר שימשו את בני המשפחה.
פטירתו וקבורתו
חיים שמואל שמרלינג נפטר בגיל שישים ותשע ביום כ' באדר א' תרנ"ד (1894).
ייצוגיו בתרבות הישראלית
רחוב בשכונת נווה צדק בסמוך לחצר שהקים, נקרא על שמו.
מגנטיט
מגנטיט (באנגלית: Magnetite) הוא מינרל שנוסחתו Fe3O4, אחד מתחמוצות הברזל (תחמוצת אחרת לדוגמה היא המטיט). מגנטיט הוא המינרל המגנטי ביותר על כדור הארץ ומצפנים קדומים היו מורכבים ממנו. מגנטיט מתמוסס באיטיות בחומצת מימן כלורי וגרגריו נמצאים כמעט בכל סלעי היסוד וברוב סלעי המשקע, בנוסף לכך מגנטיט הוא מקור חשוב להפקת ברזל.
צורות מגנטיט שכמעט זהות לצורות הקיימות בחיידקים מסוימים בכדור הארץ נמצאו במטאור ALH84001 שמקורו במאדים. גילו של המטאור נאמד בכ-3.9 מיליארד שנים. ההשערה שמקור המגנטיט הוא בחיידקים פרימיטיביים שחיו בעבר על מאדים, עדיין שנויה במחלוקת.
טייני טים
ראשית חיים
כבר בגיל צעיר התגלה חאורי כמוזיקאי מוכשר. בגיל חמש, אביו הביא לו גרמופון ותקליט של "Beautiful Ohio" של הנרי בר.
קריירה
בשנת 1945, חאורי עבר ניתוח להוצאת התוספתן; לאחר החלמתו, הוא בקושי יצא מחדרו למעט הגעה לבית הספר, שבו הוא תואר כתלמיד ממוצע. הוא נשר מהלימודים לאחר כיתה י.
טייני טים הופיע בסרט Jack Smith's Normal Love (1963), וגם בסרט הדוקומנטרי You Are What You Eat (1968) שם הוא שר את השיר "Be My Baby" בקול הפלצטו שלו;
יחסי ברזיל–סינגפור
יחסים כלכליים
על פי הנתונים באתר המרכז לחקר מורכבות כלכלית, בין השנים 1995–1999, היצוא של סינגפור לברזיל היה במגמת ירידה, מכ-600 מיליון דולר בשנת 1995 לכ-200 מיליון דולר בשנת 1999. משנת 2000 עד 2004, ערך היצוא נותר ברמה של כ-400 מיליון דולר; לאחר מכן ערך הייצוא החל להשתנות, ורשם שיא חדש של 2.2 מיליארד דולר בשנת 2005. סינגפור מייצאת בעיקר מכונות לברזיל, ושיעור מוצרי הנפט והכימיה המזוקקים בייצוא גדל גם מאז 2007 ו-2009.
בספטמבר 2005 חתמה הסוכנות הבינלאומית לפיתוח ארגונים בסינגפור על מזכר הבנות עם הסוכנות לקידום השקעות יצוא בברזיל, אשר חודשה בשנת 2008. שני הארגונים קיימו גם סמינרים ופרויקטים לחיזוק שיתוף הפעולה בין חברות משתי המדינות בתחום מוצרי נדל"ן, טכנולוגיית מידע ותקשורת ושירותי שדה תעופה.
היסטוריה של מקאו
פעילות דתית
מקאו הייתה הבסיס לפעילות המיסיונרית של הישועים ביפן ובסין. האב הישועי האיטלקי אלסנדרו ואלינאנו הקים במקאו ב-1571 את הקולג' על שם סאו פאולו שהכשיר כמרים ומיסיונרים אירופאים, ומתנצרים מיפן ומסין. בנוסף לקולג' הקימו הישועים במקאו במאה ה-18 סמינריון על שם סאו ג'וזה (São José). שני המוסדות אינם קיימים עוד. הקולג' נשרף ב-1835 והסמינריון נסגר מחוסר ביקוש.
הידרדרות
החדשות על השתלטות בית ברגנסה הפורטוגזי על המלוכה בפורטוגל לאחר מרד מוצלח כנגד המלך פליפה השלישי מספרד ההבסבורגית הגיעו למקאו ב-1642, שנתיים אחרי שהמאורע התרחש בפועל. תושבי מקאו חגגו את המאורע במשך עשרה שבועות, ולמרות שירדה מעושרה שלחה מקאו מתנות לז'ואאו הרביעי מלכה החדש של פורטוגל. בתמורה העניק המלך את התוספת "אין נאמנה ממנה" לתוארה של העיר. מקאו הייתה מעתה "עיר בשם האלוהים, אין נאמנה ממנה" (Cidade do Santo Nome de Deus de Macau, Não há outra mais Leal). מצד שני לפירוק האיחוד בין ספרד ופורטוגל הייתה השפעה שלילית - ב-1644 נסגר נתיב הסחר בין מקאו למנילה הספרדית.
בספטמבר 1808, בתקופה בה הייתה פורטוגל בת ברית של צרפת תחת שלטון נפוליאון בונפרטה, נכבשה מקאו לזמן קצר על ידי חיל משלוח בריטי בראשות תת-אדמירל ויליאם אובראיין דרורי (William O'Brien Drury) בתואנה של הגנה מאיום צרפתי. חיל המשלוח התפנה לאחר שהסינים ריכזו צבא גדול בשערי היישוב.
אפקט הונג קונג
לאחר שסין מסרה את הונג קונג לבריטים ב-1842 התערער עוד יותר מעמדה של מקאו כמרכז סחר אזורי מרכזי, משום שספינות הסוחר הגדולות העדיפו לעגון במימיו העמוקים של נמל ויקטוריה שבהונג קונג.
ההשפעה הכלכלית
באמצע המאה ה-19 הייתה מקאו שרויה במשבר כלכלי. כמעט כל הסחר הימי שהתבצע עד אז דרך הנמל הרדוד שלה עבר לנמל המים העמוקים שפעל במושבה הבריטית החדשה הונג קונג שהוקמה בצד השני של הדלתה של נהר הפנינה. על מנת לשרוד נקט הממשל במקאו בשני צעדים. האחד, ריכוז המסחר במונופולים שניתן היה לגבות מהם מסים. מאמצע המאה ה-19 נקבע מונופול לכל ענף כלכלי. כך למשל היו מונופולים על מכירת דגים, בשר חזיר, מלח וכו'. הצעד השני היה התמחות בענפים כלכליים שלא פעלו בהונג קונג ובקנטון השכנות. מקאו התבססה על שלושה ענפים עיקריים, המסחר בעובדים זרים (קולים, בפועל עבדות בשם אחר), המסחר באופיום וענף ההימורים. בשל לחץ ציבורי הופסק המסחר בעובדים זרים, ולכן מ-1860 ועד 1900 התמקדה המושבה במסחר באופיום ובהימורים. שני ענפים אלו היוו ב-1910 70% מהכנסות הממשל המקומי. בלחץ בינלאומי הופסק המסחר באופיום במאי 1946, אבל ההימורים ממשיכים להיות גם כיום נדבך כלכלי חשוב מאוד בכלכלת מקאו ואחד המעסיקים הגדולים ביותר של תושבי מקאו.
הימורים
היחס למשחקי המזל היה כמו לענפים כלכליים אחרים, וגם בהם קבע הממשל מונופולים. כך למשל נקבעו מונופולים על משחק הפאן-טאן ועל הלוטו הסיני. דווח כי מעל ל-200 בתי הימורים נדרשו לשלם מס הימורים לממשל. הזיכיון הראשון למונופול בהקמה ותפעול של בתי קזינו בסגנון מערבי ניתן לחברת טָאי שִׂינְג (בפורטוגזית: Companhia Tai Hing) ביוני 1934. המונופול הועבר ב-1961 לחברת STDM. המונופול על בתי הקזינו נשבר עם קבלת הריבונות הסינית על מקאו ונכון ל-2010 פועלות במקאו מספר חברות בתי קזינו, כאשר ב-2007 עברה מקאו את לאס וגאס בהכנסות מהימורים.
מקאו וסין הקומוניסטית
על רקע מהפכת התרבות בסין פרצו במקאו מהומות ב-1966, כאשר סינים מקומיים התנגשו בשלטון המקומי. המהומות הרציניות ביותר כונו תקרית 12-3 (משום שהתרחשה ב-3 בדצמבר 1966). הם החלו כתוצאה מתגובת יתר של כמה פקידי ממשל פורטוגזיים לוויכוח שולי על רישיונות בנייה. במהומות נהרגו 11 איש ונפצעו 200. בסופו של דבר ולאחר משא ומתן עם מנהיגי הקהילה הסינית (שקיבלו הנחיות מבייג'ינג) נכנע הממשל הפורטוגזי לכל התביעות שהוצגו בפניו. הוא חתם שני הסכמים. האחד עם הקהילה הסינית המקומית, והשני עם ממשלת סין. ההסכם השני חייב את הממשל לשלם למנהיגי הקהילה הסינית המקומית שני מיליון פאטאקות ולאסור כל פעילות של הקוומינטנג (מפלגת השלטון של הרפובליקה הסינית של טאיוואן) במקאו. הסכמים אלו סיימו את העימות, והיחסים בין הממשל לארגוני השמאל נשארו בדרך כלל רגועים. ההצלחה לה זכו במקאו עודדה שמאלנים בהונג קונג לבצע פעולה דומה, והובילה למהומות של שמאלנים בהונג קונג ב-1967. הצעה פורטוגזית להעביר את המושבה לידי סין נדחתה על ידי הסינים.
העברת מקאו לריבונות הרפובליקה העממית של סין
הביקור הדגיש את הרצון המשותף של שני הצדדים למצוא פתרון מוסכם על שניהם למצבה של מקאו. הצהרה משותפת שנחתמה ב-20 במאי 1986 קראה למשא ומתן על שאלת מקאו, וארבעה סבבי שיחות התנהלו בין הצדדים בין 30 ביוני 1986 ו-26 במרץ 1987. "ההכרזה המשותפת על שאלת מקאו" נחתמה בבייג'ינג ב-13 באפריל 1987, ונקבע בה תהליך החזרת מקאו לריבונות סינית מלאה כאזור מנהלי מיוחד של סין ב-20 בדצמבר 1999. שני הצדדים אשררו את ההסכם ב-15 בינואר 1988 וההכרזה המשותפת הפכה למסמך תקף. במהלך תקופת הביניים בין אשרור ההכרזה ל-19 בדצמבר 1999 הייתה הממשלה הפורטוגזית אחראית לניהול מקאו.
ויקטור ברלדיאנו
קורות חיים
ויקטור/ויגדר ברלידיאנו נולד בבוקרשט, רומניה, במשפחה יהודית, כבנם של אברהם (Avram) ושרה (Sura) ברלדיאנו, סוחרים זעירים. הוא למד בבית ספר תיכון יהודי למסחר על שם מקס עזריאל והמשיך ללימודים  באוניברסיטת בוקרשט, שם למד היסטוריה ושפות סלאביות.
נשים אוהבות
בצד תשבחות הביקורת לסרט ולאיכות המשחק של כוכביו, עורר הסרט מחלוקת ותשומת לב ציבורית רבה בשל קטעי העירום שבו ובמיוחד אלו הגבריים.
רועי כפרי
ביוגרפיה
כפרי נולד ב-1985 במושב נהלל. שירת כצלם צבאי.
ב-2016 ביים את הגרסה האינטראקטיבית לפרסומת הסופרבול המשותפת של קוקה-קולה ומארוול קומיקס. באותה שנה יצר פינה נוספת לתוכנית "ארץ נהדרת" בשם "קלטת הילדים של רועי ונח" בהשתתפות בנו נח, ובהפקתם המוזיקלית של עמרי אנגל, עידו מימון ואיציק פצצתי.
בנובמבר 2020 התארח בשיר "אח שלנו מתגרש" של הלהקה "ערוץ הכיבוד".
ביוני 2022 הוציא "אי.פי. חתונות", שלושה שירים שכתב לשלוש חתונות שונות, בהפקה מוזיקלית משותפת עם ישי סוויסה.
האנטר ליגט
לוטננט גנרל האנטר ליגט (באנגלית: Hunter Liggett; 21 במרץ 1857 - 10 בדצמבר 1935) היה לוטננט גנרל בצבא ארצות הברית אשר פיקד על הארמייה הראשונה במהלך מלחמת העולם הראשונה.
ATR 42
גרסאות
ATR 42-200 - הגרסה הראשונית של המטוס, צויד בשני מנועי PW120 תוצרת פראט אנד וויטני קנדה, נבנו מספר מטוסים מדגם זה, כולם למטרות בדיקה.
ATR 42-500
בית ענת
העיר נזכרת תחילה כאחת מערי המבצר שיועדו לשבט נפתלי:. בהמשך, נזכרת העיר כיישוב שאותו לא הצליחו בני שבט נפתלי לכבוש, אך הטילו מס על יושביו:.
F/A-18 סופר הורנט
F/A-18E/F סופר הורנט (Super Hornet; מאנגלית: Hornet - "צרעה") הוא מטוס קרב אמריקני רב-משימתי מהדור הרביעי מתוצרת מקדונל דאגלס (כיום בואינג). משמש כמטוס קרב של הצי האמריקני, ומוצב על נושאות המטוסים של הצי. המטוס נמצא גם בשירות חיל האוויר המלכותי האוסטרלי.
יחסי טורקמניסטן–פקיסטן
יחסי טורקמניסטן-פקיסטן הם יחסי החוץ שבין טורקמניסטן לבין הרפובליקה האסלאמית של פקיסטן. היחסים בין המדינות כוננו לאחר הכרזת עצמאותה של טורקמניסטן מברית המועצות, ב-10 במאי 1992. פקיסטן הייתה אחת מהמדינות הראשונות שהכירו בעצמאותה של טורקמניסטן בדצמבר 1991.
כלקיס
היסטוריה
העיר כלקיס נוסדה כנראה על ידי השבט היווני של האיונים. אלה ישבו אותה והביאו להתפתחותה המזורזת. כבר בתקופה הארכאית הייתה כלקיס עיר משגשגת, בעלת תעשיית ברונזה פורחת ומפורסמת. העיר מוזכרת כבר בכתבי הומרוס והסיודוס. במהלך המאות ה-7 וה-8 לפנה"ס הקימה כלקיס כ-50 התיישבויות שונות ברחבי אגן הים התיכון: בסיציליה (נקסוס, לנטיני, קטניה, זנקלה), כ-30 יישובים בחצי האי כלקידיקי, בדרום איטליה (רגיון, קומו) ומספר יישובים באיים הספורדים ובחופי תראקיה.
קווי המתאר של העיר המודרנית ומבנים בולטים
אחד מן המבנים החשובים ביותר בעיר היא כנסיית סנט פראסקאוה, בעבר הכנסייה הראשית של השלטון הוונציאני אשר הוקמה עוד בתקופה הביזנטית, למרות חזותה הארכיטקטונית המערבית. ישנו גם מסגד טורקי בעיר. נמלה של העיר נמצא בחלקה הצפוני, והעיר מחוברת ליוון היבשתית בגשר חדש בחלקה הדרומי והמזרחי.
מחלקת ההגנה של ארצות הברית
התקציב
מחלקה ההגנה, בשל חשיבותה, מקבלת לא מעט כספים שנועדו למימון 'פרויקטים מיוחדים' (לרוב, פיתוח נשק וכלי לחימה), מבצעים שלא תוכננו מראש ויש להם חשיבות גבוהה (ולכן לא נכללים בתקציב הבסיסי). בנוסף, בזמן מלחמה המחלקה מקבלת בונוסים.
סטיבן ספילברג
לקריאה נוספת
על ספילברג נכתבו מספר רב של ביוגרפיות לאורך השנים, להלן רשימה נבחרת:
אקצ'ה (מטבע)
שמותיו
שמו הטורקי של המטבע נגזר מהמילה ak (לבן), רמז לצבעה של המתכת. הוא נקרא בראשיתו akça, קרי "לבנבן", והוטבע לראשונה בעיר בורסה בשנת 1327, בידי אורהן הראשון; השם "לבן" או "לבנבן" בא משם מטבע ביזנטי מכסף הנקרא אף הוא "לבן", ביוונית "אספרון" או "אספרו" (ασπρον או ασπρο). הוא הוטבע על ידי בית קומננוס בטרפזונט. על כן, במקורות העבריים נקרא גם "לבן".
באירופה נקרא אַסְפֵּר על שם מטבע יווני (יוונית: ασπρον-אספרון), ובמקורות עבריים גם אשפר ואשביר. וכן, בצרפתית (aspre), באיטלקית "אספרו" (aspro) ובנסיכויות הרומניות - aspru.
פנים רבות לאמת
עלילה
לוס נואם בפני חבריו לכיתה, תוך שהוא משבח את הוריו ואת כל מוריו. אחר כך, הוריו פוגשים את המורה להיסטוריה של לוס, הרייט וילסון, המכנה את לוס דוגמה חשובה לבית הספר. בנסיעה הביתה, לוס מביע סלידה מהרייט.
סיכון כפול
ארצות הברית
בארצות הברית, הזכות להגנה מפני סיכון כפול מובטחת לכול בתיקון החמישי לחוקה: למן 1969 כלל זה תקף גם למשפטים הנערכים בבתי משפט של מדינות ארצות הברית ולא רק לבתי משפט פדרליים. "'No person shall ... be subject for the same offence to be twice put in jeopardy of life or limb ...'"
פנים רבות לאמת
עלילה
לאחר הדיבייט לוס משוחח עם קורי על הסדרת הדברים עם סטפני, המעורבת בכל מה שקורי וקני התווכחו עליו. לאחר מכן הם מבחינים בדשון מעשן ג'וינט בחוץ, והם מזכירים כיצד הרייט גרמה לסילוקו של דשון חיפוש אחרי חיפוש בארונו ובמציאת מריחואנה. לוס נפגש עם הרייט בכיתה שלה בנושא הכתיבה שלו. הוא מכיר בנוסחו אך אומר שהוא פשוט עשה את מה שהמשימה ביקשה, וביטל כל אמונה אמיתית באלימות. לפני שהוא יוצא, לוס שואל את הרייט מה החג האהוב עליה, והוא אומר שהוא אוהב את יום העצמאות בגלל משמעותו, אבל כשהוא מזכיר זיקוקים, הרייט לוקחת את זה כאיום ומודיעה לפיטר על כך.
במהלך שטיפת מכוניות דשון מתעמת עם לוס ואומר שאם לוס היה נתפס עם עשב במקומו, לוס עדיין היה בקבוצה בגלל מעמדו, בטענה שלוס מהווה סמל חיובי לבית הספר.
הרייט מעבירה שיעור כאשר היא נקראת על ידי טאוסון לצאת החוצה. רוזמרי בבית הספר ושוב יש לה התקף, היא צועקת בטירוף על הרייט. בשל התקרית, רוזמרי נלקחת למעצר על ידי המשטרה ונפתח לה תיק. לוס והוריו צופים באירוע בווידאו בבית ומבועתים מדרך הטיפול ברוזמרי.
אליס לידל
ביוגרפיה
על פי עדותו של קרול, וכן של אחרים שנכחו במקום, סיפורו של הספר "הרפתקאות אליס בארץ הפלאות" מתחיל מסיפור שסיפר קרול ללידל ולאחיותיה, ב-4 ביולי 1862, בהפלגה בסירת משוטים על התמזה. סיפור זה מצא חן בעיני אליס והיא ביקשה מקרול שהוא יועלה על הכתב. לאחר כעשרה חודשים קרול העלה את הסיפור על הכתב ואף התייעץ עם חבר לגבי האפשרות להוציאו לאור. לאור התגובה החיובית שקיבל הוא המשיך בתוכניותיו ובנובמבר 1864 העניק ללידל כתב יד מאויר של הסיפור, לו קרא "הרפתקאות אליס מתחת לאדמה", כמתנת חג המולד.
Fragile (אלבום של יס)
היסטוריה
השירים "South Side of the Sky" ו-"Heart of the Sunrise" נכתבו על ידי ג'ון אנדרסון וכריס סקווייר עם עזרתו של ריק וייקמן, אך וייקמן לא נכלל בקרדיט על השירים.
ל-Fragile השפעה גדולה מאלבום הבכורה של אמרסון, לייק ופאלמר בשל קטעי הסולו המופעים גם באלבום של ELP.
מחלקת הבריאות ושירותי האנוש של ארצות הברית
מחלקת הבריאות ושירותי האנוש של ארצות הברית (באנגלית: Department of Health and Human Services, בראשי תיבות: HHS) היא מחלקה בקבינט של הממשל הפדרלי של ארצות הברית, שמטרתה להגן על בריאותם של כל האמריקנים ואספקת שירותי אנוש חיוניים.
הנשיא וורן הרדינג הציע להקים מחלקה לחינוך ולרווחה כבר ב-1923, והנשיאים שכיהנו אחריו העלו הצעות דומות. מסיבות שונות אף אחת מההצעות הללו לא הוגשמה עד 12 במרץ 1953, אז הוקמה המחלקה בעקבות תוכנית לארגון מחדש שהגיש הנשיא דווייט אייזנהאואר לקונגרס. מזכירת המחלקה הראשונה הייתה אובטה קאלפ הובי.
Dreaming of You (שיר)
וידאו קליפ
הווידאו קליפ של "Dreaming of You" צולם לאחר מותה של סלינה והופץ בשנת 1995 לערוץ היוטיוב שלה. הקליפ הוא "על צעירה שמתגנבת מביתה כדי לברוח עם הגבר שהיא אוהבת". על פי חדשות CBS. הקליפ מתחיל כאשר ניתן לראות בחורה ששומעת קריין רדיו מדבר על הסינגל החדש של סלינה. לאחר מכן, היא מנשקת את ראשו של אביה, שנרדם לפני שארזה; אמה באותו הזמן, מנקה את המטבח. בסוף הקליפ, נראית הבחורה כשהיא מחבקת את האהוב שלה, תוך שהשניים מתחבקים ונוסעים הרחק מהבית. קריין הרדיו סיכום את הקליפ ואמר "זה בסדר, אני יודע שכל מי שצופה בקליפ נמצא\ת בדיוק עם אהוב\תו".
קרולינה פלישקובה
2016
באליפות ארצות הברית הפתוחה שנערכה בשנת 2016 הגיעה פלישקובה לראשונה בקריירה שלה למשחק הגמר בטורניר גראנד סלאם. עם תחילת הטורניר היא דורגה במקום עשירי. בסיבוב השלישי היא ניצחה את אנסטסיה פבליוצ'נקובה מרוסיה (17 בעולם) ב-2 מערכות (2–6, 4-6), בסיבוב הרביעי היא ניצחה את ונוס ויליאמס מארצות הברית (6 בעולם) ב-3 מערכות (6-4, 4-6, 6-7), בשלב חצי הגמר היא ניצחה את סרינה ויליאמס מארצות הברית בשתי מערכות (2–6, 6-7) והורידה אותה מהמקום הראשון לאחר שיא של 186 שבועות במקום הראשון. במשחק הגמר היא הפסידה ב-3 מערכות (6-3, 4-6, 4-6) לאנגליקה קרבר מגרמניה שדורגה לפני הטורניר במקום השני בעולם אך באותו מעמד עלתה למקום הראשון בעולם בזכות הפסדה של ויליאמס לפלישקובה.
2017
באליפות אוסטרליה הפתוחה שנערכה בינואר 2017 הגיעה פלישקובה לשלב רבע הגמר, שבו הפסידה למיריאנה לוצ'יץ'-ברוני מקרואטיה ב-3 מערכות (6-4, 3-6, 6-4).
חוגלת סלעים
תיאור המין ובית גידולו
החוגלה שוכנת בנופים פתוחים, בעיקר במקומות הרריים וסלעיים. היא שוהה רוב הזמן על הקרקע, ועפה רק כשנשקפת לה סכנה. מזונה בא בעיקר מן הצומח – זרעים, פירות ועלים, אך גם מן החי – חרקים, תולעים וכיוצא בזה.
קן החוגלה הוא גומה מרופדת בעלים על הקרקע. החוגלה מטילה 6–15 ביצים בכל הטלה, והדגירה עליהן נמשכת כ־24 ימים. יש מקרים שבהם הנקבה מטילה שתי הטלות בזו אחר זו, על הראשונה דוגר הזכר, ועל השנייה היא דוגרת בעצמה. כל אחד מבני הזוג דוגר ומגדל את האפרוחים בנפרד. האפרוחים נשארים עם ההורים עד האביב הבא.
ליעד מודריק
ביוגרפיה
ליעד מודריק גדלה בבני ברק ובכפר סבא, למדה בתיכון כצנלסון וכיהנה כיו"ר מועצת הנוער העירונית של כפר סבא וכיו"ר מועצת התלמידים והנוער הארצית.
הנעה לעבודה
גישות בהנעת עובדים
מסיבה זו, חישוב השכר, כגורם היחיד המשמש להנעת העובדים, נעשה באופן מחושב יחסית למאמץ ולמשך כל פעולה בנפרד, באופן אוניברסלי הנכון לגבי כל עובד בכל ארגון שהוא.
תאוריה אחרת, משנית יותר, באותה תקופה הייתה פטרנליזם מודרני, תאוריה אשר סברה כי התייחסות כמו-משפחתית וקהילתית אל העובדים ואל מקום מגוריהם ומשפחותיהם, היא הביטוי הנכון ביותר ליישום הנעת העובדים. גישה התייחסה אל העובד בצורה כוללנית, ותיארה את מניעיו בעבודה כמניעים שעשויים להיות קשורים בכל תחומי חייו באופן שאינו מנותק מהם.
גישת יחסי האנוש העניקה דגש רב, בין היתר, לשביעות רצון בעבודה. הנחת היסוד הייתה כי גורם זה עשוי להיות משמעותי ביותר עבור הנעת העובדים.
תאוריות תהליך
תאוריות תהליך בולטות בהנעת עבודה:
ניהול באמצעות יעדים – MBO
שיטת "ניהול באמצעות יעדים" היא תוכנית בה מציבים יעדים בשיתוף עם העובדים. היעדים צריכים להיות ברורים, ברי אימות ומדידים. השיטה פותחה על ידי פיטר דרוקר כאמצעי לשימוש ביעדים על מנת להניע אנשים במקום לשלוט עליהם. בשיטת MBO מטרות הארגון יורדות במורד הארגון כמו במפל. המטרות הכלליות של הארגון מתורגמות למטרות ספציפיות ברמת מחלקות הארגון, ולאחר מכן ברמת עובדים בכל יחידה. כמו כן, מכיוון שמנהלי המחלקות הנמוכות משתתפים בקביעת היעדים שלהם, מטרות הארגון עולות גם מלמטה-למעלה. כך בעצם נוצרת היררכיה של מטרות בארגון המקשרת מטרות ברמה אחת, לרמה מתחתיה והעובדים מקבלים מטרות ביצועיות אישיות.
תוכניות הכרת הישגי עובדים
תוכניות הכרת הישגי עובדים הן תוכניות בהן המנהל נותן פרסים או משבח את העובד או הצוות על הישגים יוצאי דופן בעבודה. הישגים אילו יכולים להיות: סיום פרויקט מוקדם מהצפוי, חדשנות בעבודה, לקיחת סיכונים הפחתת עלויות, שירות לקוחות יוצא דופן ועוד. הפרסים בהם משתמשים בדרך כלל הם בונוסים, כרטיסים לסרטים, חופשות ועוד. ניתן בנוסף גם לשבח עובד בשיחה פרטית, או לשלוח מייל בארגון שמציין את ההישגים של העובד.
תוכניות שכר משתנה
החיסרון בתוכניות אילו, נובע מחוסר היציבות שלהן עבור המועסק. מועסק שמשתכר בכל חודש סכום קבוע, יכול לתכנן רכישות עתידיות בהתאם למשכורתו ולהעריך בצורה מדויקת יחסית את יכולתו לממן הוצאות אילו. אולם כאשר מועסק משתכר בסכום שונה בכל חודש, אין הוא יכול לבצע הערכות מדויקות על יכולותיו הפיננסיות. כמו כן, מועסק שהיה רגיל לקבל בונוס שנתי ברצף של 3 שנים, יצפה לקבל בונוס נוסף השנה הרביעית, אם הבונוס לא יגיע, תיווצר אכזבה ומרמור בקרב אותו מועסק.
מעורבות עובדים
א. ניהול שתפני (Participative Management) – ניהול מסוג זה מושתת על התחשבות, פתיחות ויתר דמוקרטיה ביחסים הבינאישיים שבין העובדים לבין מנהליהם. בניהול זה, משתפים את העובדים בתהליך קבלת החלטות ולוקחים את דעתם בחשבון. מחקרים אודות שיטה זו מציגים ממצאים סותרים בנוגע לקיומה של השפעה חיובית על שביעות רצון העובדים, פריון והגברת המוטיבציה.
קלסי לו
המיני-אלבום (EP) הראשון של קלסי לו, בשם Church, הוקלט בכנסייה בגרינפוינט, ברוקלין ויצא ב-2016. אלבום הבכורה המלא, בשם Blood, יצא בשנת 2019.
הנעה לעבודה
קישורים חיצוניים
הרחבה אודות תוכניות שכר משתנות הרחבה אודות תוכניות שכר מבוססות כישורים ספר בנושא דרכים להכרת הישגי עובדים
פונטיאק סנברד
==דורות==
בנייה באבן
בנייה יבשה
בנייה יבשה היא כנראה טכנולוגיית הבנייה העתיקה ביותר המתגלה גם בממצאים פרה היסטוריים. בשיטה זו בונים את קירות האבן ללא טיט או אמצעי הדבקה חיצוני, כאשר מקפידים למלא חללים בין אבנים גדולות באבנים קטנות.
לוח
לוח הוא המרכיב העיקרי בחיפוי וריצוף באבן. מדובר בדרך כלל בגוש אבן מלבני בעובי מספר סנטימטרים בודדים (ברוב המקרים בין 2 ל-5 ס"מ) ובאורך ורוחב של מספר עשרות סנטימטרים (בדרך כלל ברוחב של בין 20 ל-30 ס"מ ובאורך גדול פי 1.5 עד 2 מהרוחב). לוח אבן יהיה מנוסר מכל צדדיו כשרק פאה אחת תהיה בעל גמר מיוחד (לדוגמה: סיתות או ליטוש).
חיפוי מבנים בשיטה חצי יבשה (שיטת "הקיר הכפול" או "שיטת הסיכות")
השיטה מבוססת על התקן הגרמני DIN 1053. לשיטה מוקדש חלק 6 בתקן ת.י. 2378.
נאשי
התנועה הוקמה ביוזמה ותוך תמיכה של פקידות הנשיא. היא נתמכת על ידי ולדימיר פוטין והוא נפגש עם מנהיגיה באופן קבוע. מנהיגי התנועה מכריזים על התמיכה של התנועה במשטר. התנועה הוקמה על בסיס תנועת "ההולכים ביחד" (Идущие вместе) שהייתה תנועת נוער ברוסיה שנוסדה על ידי ואסילי יקמנקו במאי 2000. לתנועה הייתה אוריינטציה לתמיכת הממשלה הרוסית וממשלו של ולדימיר פוטין היה תומך בתנועה. התנועה גדלה במהירות והיו לה עשרות אלפי חברים. חלק מדרישות התנועה כלפי חבריה כללו בין היתר כי מפקדים חייבים לקרוא 6 קלאסיקות רוסיות ולבקר אתר קרב אחד שבו רוסיה ניצחה. חברי התנועה חולקו לקבוצות בנות 5 חברים המכונים "כוכבים אדומים". עם הקמת נאשי על ידי ואסילי יקמנקו בשנת 2006 פעילות התנועה הופסקה.
פשמישל
המצור הרוסי השני
בתקופה זו, שלש מתקפות גדולות של הצבא הגרמני להצלת הנצורים האוסטרים בפשמישל נכשלו. במתקפה השלישית התקבלה הודעת טלגרף לפיה על הכוחות הנצורים לפרוץ החוצה. הרוסים הצליחו לפענח את הצופן הגרמני, אם כי גם בלעדיה סיכויי ההצלחה היו קלושים.
הכיבוש הרוסי וגירוש היהודים
בחג הפסח, יום שלישי ה-30 במרץ, (ט"ו בניסן תרע"ה) הרוסים התעללו ביהודים אחדים, בין היתר תפסו את הרבי מברז'אן הקשיש, גזזו את זקנו ואת פאותיו, קשרו אותו לסוס וסחבו אותו ברחבי העיר. הרוסים גם הכו את אשתו. ב-8 באפריל יהודים שנאספו בידי הרוסים לעבודות ניקוי בכפייה, הוכו קשות. הרוסים ובראשם הקצינים ומפקד המשטרה המקומית הרוסית החלו לשדוד רהיטים וכלי בית ולשלוח אותם ברכבת לביתם, דבר שהביא לביקורת רבה מצד התושבים ולשבירת האמון. באחד הימים, בעל חנות שיכר יהודית מחה בפני חיילים רוסים שעסקו בשוד החנות שלו. אחד החיילים דקר אותו למוות בכידון הרובה שלו.
ב-12 במאי לאחר הפסד הכוחות הרוסים בגרליץ, החלה הפצצת העיר בידי הגרמנים. הושלכו פתקים ממטוסים הקוראים לאזרחים שלא לדאוג ושאין רואים בהם חלק מן הלחימה. היו שמועות על כך שקוזקים תפסו כפריים בסביבה וירו בהם לתוך קברים שהם נאלצו לכרות לעצמם.
בין המלחמות
עד מלחמת העולם השנייה פעלו בעיר חמישה בתי כנסת גדולים: בית המדרש הגדול, ה"טמפל" (של הניאולוגים), הקלויז (של החסידים), בית הכנסת הישן ה"שול", ו"מניין הירט".
הגטו החדש ומחנות העבודה
במאי 1943 שוואמברגר הורה ליהודים להקים תזמורת, ובפתיחה החגיגית שנוגנה על מרפסת, הגיע עם קציני ס.ס. ועם משפחתו להקשיב לכך. יומיים אחר כך ירה והרג באקדחו שני יהודים שעמדו בגבול הגיטו ושוחחו עם אנשים מחוץ לגיטו.
קבוצת המורדים וכשלונם
קבוצת צעירים ממחנה זה ובראשם ברון, קסטנר וגרין, הצליחו לברוח במטרה לחבור לפרטיזנים, תוך שיתוף פעולה של הכלואים בגיטו, והשתקת הסיפור מהמשטרה היהודית. חלקם נרצחו בידי אוקראינים. האחרים התחבאו, אך קצין ס.ס. שהותקף בידי אחד הבורחים, מאיר קרבס, שעזב אותו לאחר שחשב שהרגו, זיהה את התוקף. 50 יהודים נלקחו כבני ערובה תוך רצח ופציעה של אחרים, והמשטרה היהודית נצטוותה להשיב את הבורחים בתמורה לשחרור בני הערובה. אלו תפסו שלשה מן הבורחים כולל התוקף, וטענו בפני הגרמנים שמצאו את כל החבורה. השלושה, קרבס, גרין וצעיר בשם גרוסט נתלו לעיני כלואי המחנה, בידי שוטר יהודי, אך רק לאחר שהשוטר הראשון שצווה לבצע את התליה התעלף. 23 מבני הערובה נורו למוות למרות הבטחות הגרמנים. במותו גרין קרא: רוצחים נאלחים! דמנו בראשכם. השם ינקום את דמנו!
רחוב היהודים (אירופה)
מטרתו
'רחוב היהודים' היה קיים בערים רבות במדינות ארופיות מאז ימי הביניים, ובחלקן הוא קרוי כך עד היום. רבעים סגורים בהם גרו יהודים מכונים גם גטו.
בכל אזור מגורים יהודי היה בית כנסת עם בית ספר, מקווה, בית חולים ובית קברות יהודי. עקב אילוצי כשרות היה ליהודים שוחטים ואופים משלהם.
מגומי איגראשי
אמנות
בנוסף, יצרה איגראשי דמות מצוירת בשם מנקו-צ'אן (בתרגום "גברת פות"), בתקווה להפוך אותה לחלק מתרבות הפופ. למנקו-צ'אן מנגה, פסלונים, בובות ממולאות וחליפה המבוססים עליה.
ישיבת תורה ודעת
במשך השנים כיהנו בראשות הישיבה הרב יעקב קנטרוביץ (למשך כשנה), הרב שלמה היימן, הרב ראובן גרוזובסקי, הרב אליהו חזן, הרב גדליה שור, הרב יעקב קמינצקי, הרב ראובן פיין, הרב אברהם יעקב פאם והרב ישראל בלסקי. ראשי הישיבה כיום הם הרב יצחק ליכטנשטיין (בנו של הרב אהרן ליכטנשטיין), הרב יוסף סביצקי והרב ישראל רייזמן.
בנדיקוט חום צפוני
התנהגות ופעילות
הבנדיקוט מתקשר עם בני מינו באמצעות בלוטות ריח באוזניים, בפה ובפתח הביב, ומסמן את שטחו בקביעות. מפגשים בין זכרים אגרסיביים, וניתן לראות לעיתים קרובות צלקות על הפנים, הגוף והאוזניים. במקרים רבים, אחד הצדדים אף עשוי למות במהלך הקרב. במקרה שהזכר הפולש לא יקרא תיגר על בעל הטריטוריה וימנע מלגשת לנקבות, הוא עשוי להיות נסבל במידה מסוימת.
ויליאם גולדמן
קורות חיים
ב-1977 כתב את התסריט לסרט המלחמה "גשר אחד רחוק מדי".
יו.ג'י קרישנמורטי
חייו בלונדון
בשנת 1961 היה יו.ג'י חסר כל, והחל לחוש תחילתן של תהפוכות עצומות, אשר עתידות להתקיים בתוכו למשך ששת השנים הבאות. נישואיו התפרקו. משפחתו חזרה להודו והוא מצא את עצמו נודד ברחבי העיר לונדון. במשך שלוש שנים הבאות חי כחסר בית עצל ברחובות. חבריו חששו למצבו, אך בדיעבד הרגיש כי חייו היו טבעיים לחלוטין. עם חמישה פני אחרונים בכיסו, פנה לכיוון מנזר ראמאקרישנה בלונדון, בו נתן לו הסוואמי כמה פרנקים שהספיקו לחדר במלון ללילה. למחרת, החל לעבוד עבור מסדר ראמקרישנה, סידור שהחזיק כשלושה חודשים. בטרם עזב את המיסיון השאיר מכתב לסוואמיג'י, בו כתב כי הפך להיות אדם חדש. אותו הזמן, ג'ידו קרישנמורטי היה בלונדון ושני הקרישנמורטים חידשו את הקשר ביניהם. ג'ידו ניסה לייעץ ליו.ג'י בנוגע לבעיותיו בחיי הנישואין, אבל יו.ג'י סירב לעזרתו. בסופו של דבר השתכנע יו.ג'י להשתתף עימו בכמה מהרצאותיו בלונדון, אבל מצא אותם משעממים. בשנת 1961 יו.ג'י החליט לסיים את יחסיו עם אשתו. הנישואין שלהם לא היו מאושרים, ובאותו הזמן הוא תיאר את עצמו כ"מנותק" ממשפחתו, מבחינה רגשית ופיזית כאחד. יו.ג'י עזב את לונדון ובילה שלושה חודשים בפריז, כשנותרו בכיסו 150 פרנקים אחרונים, החליט לשים פעמיו אל עבר שווייץ, שם היה בבעלותו חשבון בנק עם סכום צנוע.
"האסון" על פי יו.ג'י
בתשובה לשאלות אלו, טען שהדבר התרחש "למרות" אותה ההתעסקות שקדמה לחיפושי ההארה. הוא גם טען שהאסון לא היה קשור לחייו עד לאותה נקודה, או לחינוכו. מספר פעמים הוא תיאר את האסון שקרה לו כעניין של מקריות, והוא התעקש שהוא לא יוכל, בשום דרך, להעביר את החוויה הזו לאף אחד אחר.
מוות
ב-22 במרץ 2007, נפטר בוולקרוסיה באיטליה. הוא החליק ופצע את עצמו והיה מרותק למיטה שבעה שבועות לפני מותו. שלושה מחבריו, כולל חסידו מזה שנים, מאהש בהאט, היו לצדו במותו. בפברואר 2007 הוא הכתיב את נאומו האחרון, שנקרא "שירת הברבור שלי". יו.ג'י ביקש שלא יתנהלו טקסים או טקסי לוויה עם מותו; כמו כן, הוא לא השאיר הוראות כיצד להיפטר מגופו. למחרת נשרפה גופתו על ידי בהאט. נאמן לפילוסופיה שלו, יו.ג'י לא רצה שיזכרו אותו לאחר מותו.
פילוסופיה
יו.ג'י הכחיש את קיומו של מוח אינדיבידואלי. עם זאת, הוא קיבל את המושג "מוח עולמי", שלדבריו הכיל את הצטברות מכלול הידע והניסיון של האדם. הוא השתמש במונח "ספרת מחשבה" (אטמוספירה של מחשבות) באופן נרדף למונח "מוח עולמי". הוא הצהיר כי בני האדם מאכלסים תחום מחשבה זה או את ספרת המחשבה וכי המוח האנושי פועל כמו אנטנה, ממיין ובוחר מחשבות על פי צרכיו. יו.ג'י שייך את כל הניסיון האנושי הזה לתהליך המחשבה וכתוצאה ממנו. התודעה העצמית או ה"אני" בבני אדם נולדים מתוך הצורך לתת ל"עצמי" המשכיות באמצעות ניצול מתמיד של המחשבה. כאשר המשכיות זו נשברת, אפילו לשבריר שנייה, אחיזתה בגוף נשברת והגוף נופל לקצב הטבעי שלו. המחשבה גם כן עוברת למקומה הטבעי ואינה יכולה להפריע או להשפיע על פעולת גוף האדם. בהיעדר המשכיות כלשהי, המחשבות אשר מתעוררות - מתמוססות להן.
משה יהלום
חייו
יהלום נולד בגאלאץ שברומניה. יהלום היה בוגר אוניברסיטת תל אביב בארכאולוגיה ופרהיסטוריה ולימודי מקרא לתואר שני. היה חבר אגודת הסופרים העבריים ואגודת העיתונאים. הקים את הוצאה לאור "דור", בה פרסם את מרבית ספריו.
ספריו
"הכי ספור בלשי", "אודליה מרלו" (בת המכשפות מחטיבת הביניים),"היומן הסודי של אלינוער" (2 ספרים), "הילדה מסימטת החלומות", "פעמיים נויה", "מייקי מלך הילדים", "מרד הבנות", סדרת "החבורה הסודית" (4 ספרים), "הסודות של ג'ולי", "מגשים המישאלות", "היומן של שרון ושרון", "ילדי אי הפירטים", "הילדה שרצתה להיות מכשפה", "מלכת הכיתה", "הילדה מסימטת החלומות", "קומיקספר - הבית המסתורי ברחוב הרקפות 11" ו"תעלולי יוני פספוס" (2 ספרים). את האיורים לספריו לילדים יהלום מצייר בעצמו.
תולדות ישראל בימי המקרא
"התנ"ך החילוני" סדרת ספרים הכוללת חידושי מחקר על תולדות ישראל, מהם של המחבר, חלקם מתפרסמים בראשונה לקהל הרחב. יצאו בסדרה 9 ספרים: "אלוהים", "התנ"ך החילוני", "מסתורי התנ"ך", "התנ"ך - סודות בין השורות", "המיתוסים הכנעניים של התנ"ך", "התנ"ך בהיסטוריה", "דויד המלך", "תעלומת משה רבנו" ו"כאשר האדם ברא את אלוהים" (קיצור תולדות האמונה).
"תעזבי אותך מרומנטיקה", "היום בו נפלו השמיים" ו"מלכים ג': רומן".
קורט טוכלר
העלייה לארץ ישראל
כשהחמיר מצב היהודים בגרמניה, עלו קורט טוכלר, אשתו ובתם לארץ ישראל בשנת 1936. בשנת 1939 נסע לז'נבה להשתתף בפעם השנייה בקונגרס הציוני (הפעם הראשונה הייתה טרם עלייתו, ב-1935, בקונגרס הציוני ה-19 בלוצרן). בארץ היה טוכלר ממייסדי חברת ההשקעות "מוריץ את טוכלר" (יחד עם מקס מוריץ אביו של יצחק מוריץ). בני הזוג טוכלר גרו מאז עלייתם לארץ ועד יומם האחרון באותה דירה ברחוב גורדון בתל אביב, דירה בבניין באוהאוס שהייתה מעין מובלעת ברלינאית בתל אביב. פון מילדנשטיין המשיך לשמור על קשריו עם משפחת טוכלר גם בהיותה בארץ. אחת לשנה שלח להם ברכה לראש השנה בעברית. קורט טוכלר ואשתו האריכו ימים: קורט טוכלר נפטר בשנת 1978, בן 83 שנים; גרדה טוכלר נפטרה בשנת 2006, בת 98 שנים. שניהם נקברו בבית העלמין קריית שאול.
טובי רומיאו
קריירה
ב-24 באפריל 2016, הוא התארח בגרסת הרמיקס של Trap Nation לסינגל "" של לוקאס גרהאם. נכון ליולי 2021, גרסת הרמיקס נצפתה למעלה מ-86 מיליון פעמים ביוטיוב.
ב-2019, הוא הוציא גרסת רמיקס לסינגל "All The Lies" של אלוק, פליקס ין ו-The Vamps. נכון ליולי 2021, גרסת הרמיקס הושמעה למעלה מ-9 מיליון פעמים בספוטיפיי.
הגבוהים והאדירים
המוזיקה נכתבה על ידי דימיטרי טיומקין, שיר הנושא זכה להצלחה עצומה ולביצועים רבים. נכתבו לו מילים והשיר היה שבועות רבים בראש מצעד הפזמונים. בסרט שורק אותו ג'ון ויין לאורך העלילה ולכן הוא כונה גם "שיר השריקה".
אולה איינר ביורנדלן
הצלחה בסולט לייק סיטי
ביחד עם הלבארד האנבולד, פרודה אנדרסן ואגיל גיילנד, זכה ב-20 בפברואר במדליית זהב בתחרות השליחים. כך ביורנדאלן זכה בכל ארבע התחרויות בביאתלון במשחקים האולימפיים, והיה לאתלט המליח ביותר בהם. הוא הביאתלט היחיד שהצליח לעשות כך עד כה, והוא אחד מ-3 אתלטים שהשיגו לפחות 4 מדליות זהב באולימפיאדת חורף אחת. בסיום האולימפיאדה, על זכייתו בכל התחרויות, אמר פרנק אולריך (מאמן הנבחרת הגרמנית והביאתלט הטוב ביותר בסוף שנות ה-70 ותחילת שנות ה-80): "אולה הוא חוצן!"
למרות ההישגים האלו, את העונה כולה סיים ביורנדאלן עם מקום שלישי בלבד בגביע העולם, אחרי רפאל פוארה (צרפת) ופאבל רוסטובצב (רוסיה). בזכות הישגיו באולימפיאדה נבחר לאתלט השנה בנורווגיה לשנת 2002, וקיבל את הפרס האולימפי פרנלי ממלך נורווגיה, שמוענק לאתלט הנורווגי המצליח ביותר באולימפיאדה.
עונת 04–2003
את עונת 04–2003 פתח ביורנדאלן בהצלחה, כשהוא זוכה ב-3 מתוך 4 התחרויות הראשונות, בקונטיולאהטי ובהוכפילצן. למרות זאת, בהמשך העונה ניצח בשתי תחרויות נוספות בלבד, כשהוא מסיים בחמש נוספות במקום השני ובשלוש במקום השלישי. הגם שהצליח לאסוף 901 נק' במהלך העונה, סיים במקום השני בגביע העולמי, כשהוא מפסיד ליריבו הגדול רפאל פוארה שזכה ב-1010 נק'. גם באליפות העולם היה בצלו של הצרפתי, כשפוארה זוכה בשלוש מדליות זהב, בעוד שביורנדאלן יצא ללא ניצחונות כלל, אבל זכה במדליית כסף במירוץ השליחים ובשלוש מדליות ארד - בספרינט, במרדף, ובתחרות האישית ל-20 ק"מ.
עונת 05–2004
בשל היעדרויותיו מתחרויות הגביע העולמי, דורג ביורנדאלן לפני תחרויות סיום העונה בחאנטי-מנסייסק רק במקום ה-3, אך ניצחון, מקום שני ומקום רביעי שם העניקו לו את הניצחון בגביע העולמי, כשהוא מסיים 11 נק' לפני סוון פישר. הוא השיג כך את גביע העולם השלישי שלו. במונחים אחרים, למרות זאת, ביורנדאלן היה עליון בצורה ברורה - הוא ניצח ב-60% מהמרוצים בהם השתתף (12 ניצחונות בסה"כ), סיים על הפודיום ב-75% מהם, ולא סיים באף מרוץ מחוץ לשישה הראשונים. מבחינות אלה, זו הייתה העונה המוצלחת ביותר עבורו.
עונת 06–2005
את העונה בגביע העולמי סיים ביורנדאלן בהצלחה. הוא ניצח 3 פעמים בפוקליוקה ובקונטיולאהטי, והגיע לפני המפגש האחרון באוסלו כשהוא מדורג במקום השני בדירוג העולמי. לאחר הניצחון בספרינט, בו הגיע פוארה למקום ה-46, לקח ביורנדאלן את ההובלה. שני ניצחונות נוספים בשתי התחרויות הנותרות באוסלו הובילו אותו לזכייה בגביע העולמי הרביעי שלו, בפער של 119 נק'.
עונת 09–2008
אליפות העולם בפיונגצ'נג הייתה מוצלחת במיוחד עבורו. הוא החל בזכייה בתחרות הספרינט, ואז זכה בתחרות המרדף. זכייתו שם לוותה בשערורייה מסוימת. ביורנדאלן הוביל במהלכה קבוצה של לפחות 15 גולשים אחרים, בטעות, מעל לגשר במקום לצידו. לאחר תלונה מהמשלחת הרוסית, חבר השופטים החליט לתת לכל הקבוצה עונש של דקה שתתווסף לזמניהם, מה שהוריד את ביורנדאלן למקום השלישי. תלונה נגדית על ידי המשלחת הנורווגית ושבע משלחות אחרות החזירה את התוצאות לקדמותן, לאחר שנקבע שהטעות לא חסכה להם מרחק. ניצחון זה היה חשוב במיוחד עבורו, כי היה זה ניצחונו ה-85 בביאתלון וה-86 בכלל (כולל ניצחנו בתחרות קרוס-קאנטרי בגאליברה), ובכך הוא השווה את שיאו של אינגמר סטנמרק למספר הרב ביותר של ניצחונות בספורט שלג. חילופי המהלומות המשיכו ארבעה ימים מאוחר יותר, כשהמשלחת הרוסית האשימה את ביורנדאלן בחסך לעצמו 400 מ' בתחרות הספרינט כמה ימים קודם לכן, טענה שהתבררה על ידי חבר השופטים כטענת שווא. לאחר מכאן זכה במירוץ האישי ל-20 ק"מ, התואר העולמי הראשון שלו במקצה זה, וביחד עם נבחרת השליחים הנורווגית, והפך לביאתלט שזכה בהכי הרבה מדליות זהב באליפויות עולם בכל הזמנים, כשהוא זוכה ב-4 מתוך 6 מדליות הזהב האפשריות.
גלישה
מאמנו האישי הוא רוג'ר גרובן.
קליעה
במהלך עונות 04–2003 ו-05–2004, נהג ביורנדאלן לקלוע באופן ריק (כלומר, ללא כדור) בפעם הראשונה, על מנת להיכנס לקצב הקליעה, אך מאז הפסיק לעשות כן. כמו רוב, הביאתלטים, ביורנדאלן קולע מימין לשמאל. למרות זאת, יש לו נטייה לירות ב-3 המטרות הראשונות מימין לשמאל, לירות אז במטרה השמאלית ביותר ורק אז לירות במטרה השנייה משמאל.
בקרת זהויות
המקטלגים מעניקים לכל נושא – כגון מחבר, ספר, סדרה, מקום גאוגרפי, או תאגיד – מזהה ייחודי או מונח שמשמש באופן עקבי, מובחן וחד-משמעי בכל ההפניות אליו. כך, כאשר קיים שינוי באיות, בשמות עט או בכינויים, בקרת הזהויות מקבצת את כולם תחת אותה כותרת ייחודית, המובילה את המשתמשים לכל המידע הרלוונטי, כולל נושאים וצירופי לשון קרובים. רשומות זיהוי מצורפות למאגר מידע ומכונות קובץ זיהוי. התחזוקה והעדכון של הקבצים האלה והקשר הלוגי שלהם לקבצים אחרים היא עבודה ספרנית. בקרת זהויות היא דוגמה של אוצר מילים מבוקר ושל בקרה ביבליוגרפית.
אולה איינר ביורנדלן
הערכה
ניצחונו במירוץ המרדף ב-12 בפברואר 2012 הפך אותו לזוכה המבוגר ביותר בתחרות בגביע העולם בביאתלון.
בקרת זהויות
שם אחד מתאר נושאים שונים
יכולים להיות שני מחברים בעלי אותו שם. דוגמה: זלמן שניאור הוא גם שם העט של הסופר שניאור זלקינד וגם שמו של שניאור זלמן רובשוב, הנשיא השלישי של המדינה.
אולה איינר ביורנדלן
הערכה
בשנת 2011, ביחד עם מיכאל גרייס ואנדראה הנקל, היה לביאתלט הראשון לזכות במדליית הולמנקולן, אחד מהפרסים החשובים ביותר בענפי הסקי. הוא נבחר לשם השנה בספורט בנורווגיה ב-2002, זכה בקטגוריית ריכוז 2003, בקטגוריית סיבולת ב-2005, ובקטגוריית האתלט הגבר ב-2009. בנוסף, הוא נבחר לאתלט השנה בנורווגיה לשנת 2002. הוא היה מועמד לפרס אתלט השנה בעולם ב-2003 של לזרוס, בו זכה לאנס ארמסטרונג (הפרס נלקח ממנו בסופו של דבר, אבל לא הוענק מחדש).
בקרת זהויות
רשומות בקרה וקובצי בקרה
מטרת קובץ הבקרה היא לארגן את המידע שעל פיו בנויות הכותרות בקטלוג הראשי.
באיזיט הראשון
בשנת 1391 הקים באיזיט מבצר סמוך לקונסטנטינופול בצד האסייתי של מצר בוספורוס, שכונה אנאדולו היסארי. באותה שנה הוא שם מצור על בירת האימפריה הביזנטית, קונסטנטינופול, והאפיפיור בוניפקיוס התשיעי קרא למסע צלב נגדו. לקריאה נענו זיגמונד, קיסר האימפריה הרומית הקדושה, מספר דוכסים צרפתיים, הרפובליקה של ונציה, הרפובליקה של ג'נובה ומסדר אבירי רודוס; סך הכל כ־100,000 איש. הצבא הצלבני שם מצור על ניקופול בשנת 1396, והכריח את באיזיט לצאת לעזרת העיר. ב־25 בספטמבר לחמו הצבאות זה בזה. למרות שבאיזיט סבל אבדות כבדות מהצבא הצלבני, הצלבנים נטשו לבסוף את שדה הקרב.
פליטים יהודים ממדינות ערב
שיח הפליטות בראי הממסד והציבוריות הישראלית
משנות ה-70 החל להישמע קולם של היהודים יוצאי ארצות ערב בישראל ובתפוצות, שיח הפליטות היהודית, שהעלו לדיון את מושג הד'ימי, בן החסות, כמאפיין מרכזי של חיי היהודים במרחב המוסלמי, דחה את הטענה על קיומה של סימביוזה יהודית-מוסלמית, וקשרו את האקסודוס היהודי מארצות ערב בהלאמת רכוש, טרור, וטיהור אתני בהכוונת השלטונות המקומיים. מדינת ישראל התעלמה משיח הפליטות עד תחילת המאה ה-21.